CELEX: 22008D0112
Language: mt
Date: 2008-11-07 00:00:00
Title: Deċiżjoni tal-Kumitat Konġunt taż-ŻEE Nru 112/2008 tas- 7 ta' Novembru 2008 li temenda l-Anness II (Regolamenti tekniċi, standards, ittestjar u ċertfikazzjoni) u l-Anness XX (l-Ambjent) tal-Ftehim dwar iż-ŻEE

18.12.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 339/100
               
            DEĊIŻJONI TAL-KUMITAT KONĠUNT TAŻ-ŻEE
      Nru 112/2008
      tas-7 ta' Novembru 2008
      li temenda l-Anness II (Regolamenti tekniċi, standards, ittestjar u ċertfikazzjoni) u l-Anness XX (l-Ambjent) tal-Ftehim dwar iż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat bil-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness II tal-Ftehim kien emendat bid-Deċiżjoni tal-Kumitat Konġunt taż-ŻEE Nru 26/2008 tal-14 ta' Marzu 2008 (1).
               
            
                  (2)
               
               
                  L-Anness XX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 106/2008 tas-26 ta' Settembru 2008 (2).
               
            
                  (3)
               
               
                  Ir-Regolament (KE) Nru 842/2006 tal-Parlament Ewropew u tal-Kunsill tas-17 ta' Mejju 2006 dwar gassijiet serra fluworinati (3) għandu jiġi inkorporat fil-Ftehim.
               
            IDDEĊIDIET KIF ĠEJ:
      Artikolu 1
      Il-punt li ġej għandu jiddaħħal wara l-punt 9a (Deċiżjoni tal-Kummissjoni 2007/205/KE) fil-Kapitolu XVII tal-Anness II għall-Ftehim:
      
                  “9b.
               
               
                  
                     32006 R 0842: Ir-Regolament (KE) Nru 842/2006 tal-Parlament Ewropew u tal-Kunsill tas-17 ta' Mejju 2006 dwar gassijiet serra fluworinati (ĠU L 161, 14.6.2006, p. 1).
                  Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:
                  L-Artikolu 6 ma għandux jgħodd”.
               
            Artikolu 2
      Dan il-punt li ġej għandu jidħol wara l-punt 21ap (id-Deċiżjoni tal-Kummissjoni 2005/381/KE) tal-Anness XX tal-Ftehim:
      
                  “21aq.
               
               
                  
                     32006 R 0842: Ir-Regolament (KE) Nru 842/2006 tal-Parlament Ewropew u tal-Kunsill tas-17 ta' Mejju 2006 dwar gassijiet serra fluworinati (ĠU L 161, 14.6.2006, p. 1).
                  Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:
                  L-Artikolu 6 ma għandux jgħodd'.”
               
            Artikolu 3
      It-testi tar-Regolament (KE) Nru 842/2006 fil-lingwa Iżlandiża u dik Norveġiża, li se jiġu Pubblikati fis-Suppliment ŻEE tal-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ nhar it-8 ta' Novembru 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tkun ippubblikata fis-Sezzjoni ŻEE ta' u fis-Suppliment ŻEE ta’ Il-Ġurnal Uffiċjali ta' l-Unjoni Ewropea.
      
         Magħmula fi Brussell, 7 ta’ Novembru 2008.
         
            
               Għall-Kumitat Konġunt taż-ŻEE
            
            
               Il-President
            
            L-A.S.T. Prinz Nikolaus von LIECHTENSTEIN
         
      
      
         (1)  ĠU L 182, 10.7.2008, p. 15.
      
         (2)  ĠU L 309, 20.11.2008, p.33.
      
         (3)  ĠU L 161, 14.6.2006, p. 1.
      
         (*)  Ir-rekwiżiti kostituzzjonali huma indikati.